钦定古今图书集成/明伦汇编/闺媛典/第330卷 > 董昌龄母杨氏
## 钦定古今图书集成/明伦汇编/闺媛典/第330卷 > 董昌龄母杨氏

按《唐书列女传》：“董昌龄母杨，世居蔡。昌龄更事吴少
阳，至元济时，为吴房令。母尝密戒曰：‘逆顺成败，儿可
图之’。昌龄犹未决，徙郾城。杨复曰：‘逆贼欺天，神所不
福，当速降，无以我累。儿为忠臣，吾死不慊’。会王师逼
郾城，昌龄乃降。宪宗喜，即拜郾城令兼监察御史。昌
龄谢曰：‘母之训也，臣何能’？”帝嗟叹。元济囚杨，欲杀者
屡矣。蔡平而母在，陈许节度李逊表之，封北平郡太
君。